ICIWUZYO 2
Amulandu ci Wuno Nkasakamicilwa pe Vino Nkaloleka?
UZYE UNGACITA WULI?
Yelenganya vino vikucitika: E Julia lyonsinye lino waya pa cilola akayilola ukwina kutupunye. Weni akayilola vye ukuti, “Niina nkaninye mfwile njondeko”—cingatenga awakwasi wakwe ponga ni viwuza wakamunena ukuti “woonda.”
Lwanombanye e Julia welenganyanga pe vino angacita pa kuti ayondeko ukucila vino wawa. Waweni ukuti cino angacita vye akuleka ukulya pa manda matici . . .
Uzye nga walinji we Julia, ungacita wuli?
TEYELENGANYA!
Kweni citawipa ukuwika amano kwe vino ukaloleka. Nanti we Baibolo nye yalanda pa wonsi na wanaci wano walinji ni vyata ivizima ndi vino e Sera, Rakelo, Abigail, Jozefu, nga nu Davidi. E Baibolo yalanda pe Abishagi ukuti walinji amwanaci “umuyembe nkaninye.”—1 Izyamfumu 1:4.
Lelo, awacitici awavule wakasakamikwa ukucilamo pe vino wakaloleka. Co-o cikalenga wamwi ukuyiletelela. Lola:
Mukuvwambilizya kumwi kuno kwacisilwe, pa wakazyana 100 awali 58 wayilizyanyanga ukuti wiina, fwandi awali vye 17 awano winile ukucilamo.
Mukuvwambilizya kunji kuno kwacisilwe, cazanilwe ukuti pa wanaci 100 awali 45 wayilizyanyanga ukuti wiina ukucila mucipimo fwandi walinji awonde nkaninye
Awacitici awavule wano wakaleka ukulya pa mulandu wakusaya ukwina, mukulecelezya wakakwiza mukulwala.
Nga wazana kuno ukupotwa ukulya pa mulandu wakusaya ukwina, nenako wano wangakwavwa. Unganenako awakwasi wako nanti e songo winji wino wasuwila. E Baibolo yikati: “Wano wakundana wakalanjizya ulukundo, ngu wunyina awacani ndi kusi ukwavwana kumwi mu ntazi?”—Imilumbe 17:17
ICINTU ICICINDAMISYE CINO UNGACITA!
Icisinka acakuti, cino cikalenga umuntu ukuyemba asa cata lelo avino wawa mu mwezo wakwe. Yelenganya pa cakulolelako ca mwana wa Mfumu David e Abisolomu. E Baibolo akati:
“Mu Israeli mutalinji umuntu walulumbi luzima ku milolecele ndi vino Abisolomu. . . . Walinji amuyembe ukufumilila pa mutwe mpaka ku nsalala.”—2 Samueli 14:25.
Lelo we-e umulumendo walinji ancenjezi iyeneco, uwacilumba, swinya walondanga nu kulumbuka! E Baibolo isilanda ivizima pakwe Abisolomu; lelo yikalanda ukuti atalinji ni cisinka, walinji nu lupato luwipe swinya walinji ankomi.
Acino e Baibolo yikatusunda ukuti:
“Mwazwala [uwuntu wupya].”—Wakolose 3:10, NWT
“Mutize muwayiyemvya nu kuyemba kwakulonde . . . , ukuwa lekani ukuyemba kwinu kuwe akwa mukasi kasi ka mwezo.”—1 Peter 3:3, 4.
Cingatenga citawipa ukuwika amano pe vino ukaloleka kulonde, lelo cino cacindama nkani avino wawa mu mwezo. Mukupita kwampindi imiwele mizima ayino yililenga uwe wemuyembe ukulusye navino ungaloleka icete ngacakuti wacepa pa mala nanti wawa nicimuwili icizima! Umukazyana wi zina lyakuti Phylicia weni watili, “Ukuyemba kungalenga awantu ukukukunda, lelo imiwele mizima na vino wawa mu mwezo avino vililenga wize wakwizuka nkani.”
UKULANDA PE VINO UKALOLEKA
Uzye ilivule ndi waya pa cilola cikakuluma ukuyilola vino ukaloleka?
Uzye impindi zimwi ukakwelenganya ukuti cingazipa ukucefyako ukulya, nanti pamwi ukuya vye ku cipatala wize wakulepuule nu kukufumyamo vimwi pakuti uwaloleka icete?
Nga cakuti walinji na maka yakucinja vino ukaloleka, acili kwi cino ungakunda ukucinja? (Soola cino ukalola ukuti ungacinja.)
ICIIMO
VINO NANG’WAMA
INYELE
UWUKULU WA UMUWILI
VINO NKALOLEKA PA MINSO
VINO INKANDA IKALOLEKA
Nga cakuti tewazumila pa viwuzyo viwili ivyakutalicila nu kusolapo vitatu nanti ukucilapo pa ciwuzyo caciti tatu, ufwile ukwelenganya pe co-o: Kwawa wanji wano wakakukumbucila vino ukaloleka. Capepuka ukutalika ukucita ivicilemo nu kusakamikwa sana pe vino ukaloleka.—1 Samuel 16:7.
tum_Latn bem_Latn tum_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn bem_Latn bem_Latn tum_Latn bem_Latn bem_Latn lua_Latn bem_Latn bem_Latn fuv_Latn ceb_Latn zul_Latn cjk_Latn quy_Latn spa_Latn bem_Latn